Tervehdys Herramme Jeesuksen rakkaassa nimessä.
Minulle on suuri kunnia -
olla täällä Suomessa TV7:llä.
Minä olen ihmeissäni siitä, mitä Jumala tekee TV7:n kautta.
Olen kiitollinen Jumalalle, että Hän toi minut tänne.
Olen pastori Stephen George.
Asun Texasin Houstonissa mutta olen kotoisin Intiasta.
Olen seurakunnan pastori Houstonissa.
Johdatamme sieluja Jumalan luo.
Jos tahdot ottaa yhteyttä tai tarvitset rukoustukea tai sielunhoitoa, -
voit ottaa yhteyttä nettisivujen kautta.
Osoite näkyy ruudulla.
Sitä kautta löydät yhteydenotto-ohjeet.
Jumala siunatkoon teitä. Rukoilemme varmasti puolestanne.
Käännytään nyt Jumalan Sanan puoleen.
Olen puhunut aiemmissa jaksoissa katumuksen voimasta.
Kerroin aikaisemmin, että katumuksessa on jotakin, -
joka muuttaa Jumalan sydäntä.
Jumala sanoi Salomolle näin: -
"[Jos] minun kansani, joka on otettu minun nimiini, nöyrtyy..."
Nöyryys edeltää ylentämistä.
Ylpeys käy lankeemuksen edellä.
Kun nöyrrymme Jumalan läsnäolon edessä, -
Jumala ylentää meidät, nostaa meidät ylös ja muuttaa elämämme.
Nöyrrymme ja sen jälkeen kadumme -
eli käännymme Jumalan puoleen pahoilta teiltämme.
Se on käännös elämässämme. Muutos.
Se on 180 asteen käännös.
Emme voi jatkaa vanhaa elämäntapaa tultuamme Kristuksen tuntemiseen.
Se tarkoittaa, että jättää vanhan ihmisen taakse ja pukeutuu uuteen.
Jumala auttaa meitä, kun annamme elämämme Hänelle.
Jumalan etsiminen on toinen suuri asia, joka vie meitä Jumalan lähelle.
Jumala sanoo, että olivatpa syntinne minkä värisiä tahansa, -
teidät pestään lumivalkeiksi.
Kaikki muuttuu katumuksen myötä.
Herra sanoo: "Selvittäkäämme, miten asia on.
Käydään pöydän ääreen ja jutellaan.
Tahdon antaa syntinne anteeksi.
Minua kiinnostaa antaa syntinne anteeksi ja parantaa elämänne -
enemmän kuin teitä kiinnostaa ottaa se vastaan."
Kun sanomme Jumalalle: "Olen valmis sille, mitä tahdotkaan.
Anna minulle anteeksi, puhdista minut ja muuta elämäni", -
silloin Jumala vastaa: "Nyt vien sinut toiseen vaiheeseen: parannan maasi."
Parantuminen on tulossa kansoillemme.
Juttelin hetki sitten Martti Ojareksen kanssa.
Herra laski sydämelleni sanan. Herätyksen tuli on tulossa.
Se on kuin nestemäistä tulta, joka vuotaa koko Suomen ylle.
Suomesta se virtaa kaikkiin maihin, -
koko Eurooppaan.
Suomi on kokenut paljon vainoa.
Monet ovat tahtoneet haukata palasia Suomen maaperästä.
Mutta Suomi on pysynyt uskollisena Jumalalle ja vakaumuksilleen.
Jumala katsoo aina vainottujen puoleen.
Hän välittää aina uskonsa tähden piinatuista.
Jumala kunnioittaa aina niitä, jotka kääntyvät Hänen puoleensa.
Jumala sanoi: "Minä tulen, annan heidän syntinsä anteeksi -
ja parannan heidän maansa.
Tulen asumaan teidän keskuuteenne.
Siunaan teitä ja tuon parantumisen koko kansalle.
Tuon parantumisen yhteisöille -
ja yksilötasolla perheeseenne ja sydämeenne."
Herätys alkaa sydämestämme.
Uudistuminen alkaa minun ja sinun elämästäsi.
Sitten se leviää taloosi. Sen jälkeen tuli leviää yhteisöösi.
Se leviää seurakuntaasi ja kaupunkiisi.
Sitten tuli laajenee kansalliseksi ja lopulta kansainväliseksi.
Tuli leviää koko maailmaan.
En koskaan kuvitellut, että Jumala käyttäisi minua ympäri maailmaa.
En kuvitellut, että saisin joskus puhua hyvin huomattavissa paikoissa.
En kuvitellut, että minut kutsuttaisiin konferensseihin ja kokouksiin -
tuomaan parantumista ja rakkauden sanomaa maailman kansoille.
Jumala valitsi nuoren Aamoksen.
Aamos sanoi: "En ollut profeetta enkä kukaan tärkeä.
Mutta Jumala oli minulle armollinen.
Jumala nosti minut paikaltani ja käski profetoimaan kansalleen."
Parantuminen ja vapautus on tulossa.
Katsotaanpa erästä raamatunkohtaa.
Tämä on Jesajan kirjan jakeesta 5:13 alkaen.
Siinä sanotaan näin.
"Sen tähden minun kansani viedään pois maastaan..."
Se on viety vankeuteen, koska sillä ei ole tietoa.
"...Sen ylhäiset kuolevat nälkään ja köyhä kansa nääntyy janoon.
Ja niin [Sheol, helvetti tai Hades] on levittänyt kitansa -
ja avannut kurkkunsa ammolleen [mitattoman suureksi].
Sinne uppoavat niin ylhäiset kuin alhaiset, -
remuava joukko ja juhlien humu.
Ihminen joutuu nöyrtymään, miehen on pakko kumartua, -
ja ylpeät silmät painuvat maahan."
Jumala sanoo tässä, että tiedon puutteen takia, -
sen takia, ettei Jumalan sanaa tunneta, -
Jumala tahtoo muuttaa näkökulmamme.
Hän tahtoo avata silmämme, jotta näkisimme totuuden.
Faktat voivat olla mitä ovat, mutta totuus on faktojakin suurempi.
Hyvin usein asiat näyttävät ankealta ja pimeältä.
Monesti poliittinen tilanne näyttää erittäin synkältä.
Kaiken sen keskellä Jumala sanoo: -
"Minä olen Jumala. Minä olen Jahve. Olen Herra, joka parantaa teidät.
Olosuhteiden ja poliittisen tilanteen katsominen ei auta teitä.
Katsokaa Minun kasvojani, sillä Minä tulen ja muutan kaiken."
Kun Jumala tulee, Hän liikehtii, parantaa ja vapauttaa.
Kuningas Nebukadnessar oli ylpeä hallitsija.
Babylon oli rakennettu hänen makunsa mukaan.
Siellä oli Riippuvat puutarhat ja paljon muuta.
Puutarhan kastelutekniikka toimi itsestään.
Se teknologia tulee Babylonista.
Kuningas katseli valtakuntaansa, kaikkea, minkä oli rakennuttanut.
Kerran kävellessään palatsissa hän sanoi: -
"Eikö minun käteni ole rakentanut tätä kaikkea?
Eikö minun voimani ole tehnyt kaiken tämän?"
Samana päivänä Jumala puhui hänelle.
Hän kuuli suuren Elohimin äänen sanovan hänelle: -
"Sinä tulet syömään ruohoa eläinten lailla.
Seitsemän aikaa on kuluva, kunnes ymmärrät, -
että Jumala hallitsee ihmisten valtakuntaa."
Vallassa olevat ihmiset huumaantuvat poliittisesta voimastaan -
ja unohtavat, että Jumala hallitsee kaikkea.
Vielä tulee päivä jokaisen miehen ja naisen elämässä, -
jolloin ymmärrämme, että Jumalan voima kannattelee meitä.
Hänen armonsa pitää minut elossa.
Hänen huolenpitonsa kaitsee minua.
Hän on Jumalani, tukeni ja parantajani.
Jumala tahtoo parantaa maamme. Jumala tahtoo parantaa Suomen.
Jumala tahtoo lähettää niin voimallisen herätyksen, -
että se saa kaikki kadut tulvimaan.
Parantumisen joet virtaavat koteihin.
Jopa lapset ylistävät Herraa.
Vanhukset ylistävät Hänen nimeään ja julistavat Hänen voimaansa.
Jumala on nähnyt vanhurskaiden kyynelet.
Jumala on nähnyt kansansa vainon ja kärsimyksen. Hän tahtoo tulla alas.
Jumala sanoi Moosekselle: "Minä olen kuullut kansani itkun -
ja nähnyt, kuinka orjapiiskurit sortavat heitä.
Olen tullut alas ja vapautan kansani.
Mutta Mooses, lähdetkö sinä?"
Jumala kutsuu monia miehiä ja naisia kuin Moosesta.
He sanovat: "Jumala, Sinä ja Sinun työsi ovat elämässäni etusijalla.
Jotta tämä maa ja kansat parantuisivat, -
annan itseni käyttöösi, Jumala.
Tule ja paranna kansani."
Jumala sanoi: "Jos minun kansani, joka on otettu minun nimiini, nöyrtyy, -
ja etsii kasvojani, niin minä tulen, annan anteeksi heidän syntinsä -
ja minä parannan heidän maansa."
Mikä on suurin vihollisesi? Kuka on suurin vihollisesi?
Onko se paholainen? Saatana? Ei ole.
Saatana kukistettiin Golgatan ristillä.
Jumala lupasi Eevalle, kaikkien ihmisten äidille, -
että käärme pistäisi häntä kantapäähän.
Mutta Hän sanoi myös, että Eevasta syntyy se, -
joka murskaa käärmeen pään.
Kuka hän on? Jeesus. Halleluja!
Jeesus on murskannut käärmeen pään.
Käärmeen häntä heiluu ja tärisee vielä.
Tiedättekö, Jumala on antanut meille voiton.
Voitto kuuluu niille, jotka uskovat Häneen.
Tietämättömyys saa uskomaan, että saatana on voittanut elämässäsi -
ja että tämä on tarinan loppu.
Viime kuussa Jumala kutsui minut Englantiin -
rukoilemaan ystäväni puolesta.
Hän on erään kaupungin pormestari keskisessä Englannissa.
Sain kuulla, että hän oli kriittisesti sairas.
Hänelle oli annettu vain vähän elinaikaa.
Rukoilin hänen puolestaan. Olin lähdössä Kanadaan.
Herra sanoi minulle: "Lähde hänen luokseen.
Lähdetkö hänen luokseen, vaikkei siellä ole kokousta -
tai suurta herätyskonferenssia, jossa puhua?" Vastasin, että lähden.
"Maksatko matkan omilla rahoillasi?" Vastasin, että maksan.
Peruin matkalipun Kanadaan ja lähdin Englantiin.
Vietin ystäväni luona kolme yötä. Rukoilimme yhdessä.
Koko kaupunki tahtoi tulla katsomaan häntä, -
mutta vierailut kiellettiin, koska hän oli kriittisessä tilassa.
Minä rukoilin siellä hänen ja hänen perheensä kanssa.
Palasin kotiin. Hän on elossa.
Hän alkoi liikkua, kävellä ja tehdä kaikenlaista.
Uudenvuodenaattona hän meni kirkkoon.
Kaupunki iloitsee, kun Jumala toimii.
Jumala tekee vielä suurempia sinun kättesi ja elämäsi kautta.
Katso käsiäsi, jotka Jumala on luonut.
Nämä kädet on luotu parantamaan sairaita ja ajamaan ulos riivaajia.
Nämä kädet on luotu herättämään kuolleita -
ja murtamaan saatanan voiman.
Nämä kädet on luotu tuomaan rakkautta, vapautusta -
ja rohkaisua niille, jotka on poljettu maahan.
Jumala sanoo: "Sinun kätesi ovat Minun käteni.
Sinun kättesi kautta Minä kosketan ihmisiä.
Sinun suusi kautta Minä puhun heidän sydämelleen.
Sinun silmiesi kautta Minä osoitan myötätuntoani.
Sinun jalkojesi kautta Minä menen kansojen luo.
Te olette käteni ja jalkani.
Te olette suuni ja silmäni.
Teidän kauttanne käännän kansat takaisin puoleeni."
Jumala on täällä kansamme.
Tässä puhuessamme, Hän valmistautuu siunaamaan sinua.
Ihme on tapahtumassa kehossasi.
Olen nähnyt luovia ihmeitä.
Minut kutsuttiin vuosia sitten Intiaan Dhanbadin hiilikaivoskaupunkiin.
Eräänä iltana rukoilin kokouksessa. Paikalla oli tuhansia ihmisiä.
Yhtäkkiä poliisisaattue marssi sisään.
Piirikunnan apulaistuomari nousi lavalle.
Hänen pienen 2―3-vuotiaan poikansa pää oli kuin vesimeloni.
Se oli turvonnut suureksi. Lapsi oli sairas. Hän ei kasvanut.
Sanottiin, että hän kuolee pian.
Rukoilin ja huusin Jumalan puoleen. "Jumala, puhu minulle."
Herra sanoi: "Sano hänelle näin: -
Anna Minulle yksi kuukausi, niin parannan lapsen."
Lähdin kaupungista. Jumala oli tehnyt siellä suuria ihmeitä.
Saimme kerätä lukuisia kävelykeppejä. Ihmisiä nousi paareilta.
Jotkut oli tuotu kokoukseen ambulanssilla, -
ja he parantuivat Jumalan voimasta.
Palasin kotiin, ja kuukauden kuluttua sain kirjeen apulaistuomarilta.
"Pastori, kun olit lähtenyt kaupungista, poikani pää alkoi parantua.
Se on palautunut normaalikokoiseksi.
Lapsi kävelee ja juoksee.
Uskon Jumalaan, että jonakin päivänä tuo pieni poika menee kouluun."
Voiko Jumala tehdä sen uudestaan? Kyllä Hän voi.
Hän tekee sen sinun kauttasi.
Sinun elämäsi kautta tapahtuu ihmeitä ja merkkejä.
Perheet yhdistyvät jälleen.
Saarnasin Torontossa kirkossa.
Se taisi olla luterilainen seurakunta.
Sinne oli tullut ihmisiä monista kirkkokunnista.
Se oli suuri katedraali.
Paikalle oli tullut väkeä monista maista.
Siellä oli erityisesti pakolaisia Sri Lankasta.
Ne pakolaiset olivat kerääntyneet yhteen.
Saarnatessani Herra sanoi minulle: "Yhdistän perheen."
Katsoin ympärilleni, enkä nähnyt perheitä.
Näin vain alttarin edessä kolme naista.
Yksi vanhempi ja kaksi nuorempaa naista halasi toisiaan ja itki.
He itkivät hillittömästi.
Kysyin, mitä tapahtui. Pappi kertoi, -
että äiti ja tyttäret olivat menettäneet perheen isän. Hänet oli tapettu.
Tyttäret olivat menettäneet aviomiehensä. He pakenivat.
Äiti ei tiennyt, missä tyttäret olivat, eivätkä tyttäret, missä äiti oli.
He tapasivat siellä kirkossa jälleen toisensa.
Perhe yhdistyi Jumalan voimasta.
Muistan erään naisen, joka kävi usein apteekissa.
Hän osti lääkkeitä varastoon.
Hän aikoi jonakin päivänä tehdä lääkkeillä itsemurhan.
Hitaasti hän keräsi kasan lääkkeitä.
Hän sattui näkemään julisteen miehestä nimeltä Stephen George, -
joka rukoilee sairaiden puolesta ja sairaat paranevat.
Vakava masennus oli tuhonnut naisen elämän.
Hän oli aina hiljaa. Ei puhunut kenellekään.
Hän söi hädin tuskin yhden aterian päivässä.
Hän teki hidasta kuolemaa.
Mutta kun hän näki apteekissa julisteen, hän lähti seurakuntaan.
Hän saapui etuajassa.
Olin siellä pennsylvanialaisen pastorin kanssa.
Aloimme rukoilla naisen puolesta.
Välittömästi hänen ontuvat jalkansa parantuivat Jumalan voimasta.
Hänen kehonsa ja mielensä parantuivat.
Masennus katosi Jeesuksen nimessä.
Hän vapautui kokonaan.
Hän heitti kainalosauvat pois ja juoksi kotiinsa.
Nyt hänen koko perheensä palvelee Jumalaa.
Jumala kutsuu sinua, rakas ystäväni.
Intiassa oli eräs nuori mies. Hän oli trokari, joka myi alkoholia.
Tappelu puhkesi kesken myynnin.
Häntä hakattiin kepeillä. Intiassa sitä kutsutaan lathiksi.
Hänen luunsa murtuivat. Hän joutui vetohoitoon sairaalaan.
Sängynpäädyn yläpuolelle kiinnitettiin mainos, -
jossa luki: "Jeesus kohtaa sairaita tässä kaupungissa."
Hän pyysi, että se luetaan hänelle, -
koska hän oli käsistä ja jaloista traktiossa murtuneiden luiden takia.
He sanoivat: "Jumala aikoo toimia." Hän pyysi: "Viekää minut sinne."
Ilman lääkärin lupaa hän livahti seurakuntaan.
Hän saapui kaksi tuntia ennen tilaisuuden alkua. Hän istuutui.
Kokous alkoi, ja mies istui eturivissä.
Monet kristityt juoksivat ulos nähdessään hänet. He pelkäsivät, -
koska hän oli kaupungin pahin jengijohtaja ja trokari.
Mutta istuessaan siinä, hän otti Jeesuksen vastaan.
Yhtäkkiä sähköinen voima kulki läpi hänen kehonsa.
Hän hyppäsi pystyyn kipseineen päivineen. Hän alkoi juosta ja huusi: -
"Ottakaa kipsi pois! En tarvitse sitä." Hän parantui välittömästi.
Sinä yönä hän meni paikkaan, jonne kaikki alkoholiruukut oli kerätty.
Niitä piiloteltiin maan alla. Hän hakkasi ne rikki kepillä.
Hän sanoi: "Tässä kaupungissa ei enää keitetä alkoholia.
Me palvelemme Jumalaa." Hän palvelee Herraa tänäkin päivänä.
Jumala kutsuu sinua suuriin tekoihin.
Hän on suuri Jumala. Hän on se, joka vastaa tulella.
Elian päivinä Jumala vastasi tulella. Halleluja.
Jumalan tuli toimii edelleen. Se tuli tulee elämääsi.
Jumala antaa anteeksi ja parantaa maan.
Hän parantaa perheenne, työnne ja ihmissuhteenne.
Hän on Jahve, joka parantaa teidät.
Kenneth Copelandin laulu on aina siunannut minua.
Kun Jumala tahtoo siunata kansaansa, Hän tekee jotakin suurta.
Jumala on luvannut parantaa maan. Jotakin hyvää tapahtuu, Hän lupaa.
Mikä sinua estää?
Olosuhteet, uutiset ja media puhuvat päinvastaista.
Mutta Jumala sanoo: "Olen Parantaja.
Tiedon puute, tietämättömyys Sanasta, tuhoaa monen elämän."
Hän sanoi: "Minä lähetän Sanani, ja parannan teidät."
Jumala lähetti Sanansa ja paransi sairaudet.
Hän lähettää Sanansa nyt.
Rukoilemme ja uskomme, että Jumala tekee ihmeen kotonasi ja perheessäsi.
Voisin kertoa lukuisia todistuksia Jumalan voimasta -
Amerikassa, Euroopassa, Intiassa ja Lähi-idässä.
Voisin kertoa hetkistä, jolloin Jumalan kunnia on tullut alas -
ja on tapahtunut voimallisia vapautuksia.
Nyt se tapahtuu sinun elämässäsi, perheessäsi, -
seurakunnassasi ja yhteisössäsi. Rukoilkaamme.
Taivaallinen Isä, kiitän ihmeitä tekevästä voimastasi, -
joka virtaa kehomme ja mielemme läpi vapauttaen ja parantaen meidät.
Se tuo ilon elämäämme.
Kiitos, Jumala, että olet juuri parantamassa kansaasi.
Kiitos, Jumala, että olet sama eilen, tänään ja ikuisesti.
Olet muuttumaton Jumala, suuri "Minä olen".
Herra, me luotamme voimaasi.
Uskomme, että Sinä teet jotakin suurta ja voimallista.
Kun Sinun kansasi huutaa nimeesi, Sinä ojennat kätesi.
Juuri nyt voimasi virtaa jonkun kehon läpi, ja Sinä vapautat vangitut.
Kiitän siitä, että suuri valo on tullut niille, jotka asuvat pimeyden maassa.
Kiitän siitä, että olet tehnyt suuren ihmeen.
Jeesuksen väkevässä nimessä, aamen.
Kiitos, että katsoit ohjelman. Siunatkoon Jumala sinua runsaasti.
Jos haluat tavoittaa sieluja ja siunata ihmisten elämää, -
voit soittaa ruudun numeroon.
Ruudulla näkyy myös tilinumero, jonka kautta voit siunata tätä työtä -
ja sieluja, jotka pelastuvat tämän työn kautta.
Autathan heitä.
Tämä on hyvää maaperää kylvölle.
Siunatkoon Jumala sinua runsaasti, kun rukoilet ja annat Herralle.
Siunausta! Hei, hei.
Suomennos: Maija Tuukkanen